b'\n_START_ARTICLE_\nSvinen\xc3\xb8d\n_START_PARAGRAPH_\nSvinen\xc3\xb8d (Conopodium majus norsk: Jordn\xc3\xb8tt) er en sj\xc3\xa6lden plante i Danmark, den er derfor p\xc3\xa5 r\xc3\xb8dlisten over plantearter i Danmark. P\xc3\xa5 plantens rod vokser en kastanjelignende spiselig n\xc3\xb8d, som ogs\xc3\xa5 smager af kastanje. Disse n\xc3\xb8dder spises af svin, deraf navnet. N\xc3\xb8dderne kan blive op til 25 mm i diameter. Planten er, bortset fra i Danmark, almindelig i Europa og Nordafrika og vokser i skove og p\xc3\xa5 marker. Planten kan blive 1 meter h\xc3\xb8j og f\xc3\xa5r sm\xc3\xa5 hvide blomster._NEWLINE_Svinen\xc3\xb8d n\xc3\xa6vnes i Stormen af William Shakespeare.'